
Rhagymadrodd 


Swyddfa'r Comisiynydd Gwybodaeth (ICO) yw swyddfa rheoleiddiwr y 
ddeddfwriaeth ar hawliau gwybodaeth yn y Deyrnas Unedig, ac mae hi o dan 
nifer o rwymedigaethau cyfreithiol o ran y Gymraeg. Nodir y rhain yn llawn 
yn hysbysiad cydymffurfio Safonau'r Gymraeg. 


Un o'r gofynion hyn yw cyhoeddi adroddiad blynyddol sy'n manylu ar y 
camau a gymerwyd o ran cydymffurfio â'r safonau uchod. Mae'r adroddiad 
hwn yn ymdrin â'r cyfnod o Ebrill 2019 hyd at Fawrth 2020. 


Yn ystod cyfnod yr adroddiad hwn, parhaodd yr ICO i weld galw eithriadol ar 
ei gwasanaethau a'i hadnoddau. Ceir rhagor o wybodaeth am natur y gwaith 
a wnaethom yn ein hadroddiad blynyddol ein hunain. 


Y cefndir 


Mae'r ICO yn rheoleiddiwr i'r Deyrnas Unedig gyfan, gan ymdrin â Chymru, 
Lloegr, yr Alban a Gogledd Iwerddon. Prif swyddogaeth swyddfa ranbarthol 
yr ICO yng Nghymru yw sicrhau bod materion sy'n benodol i Gymru yn cael 
eu hadlewyrchu'n briodol yng ngwaith y sefydliad ehangach. Mae swyddfa 
Cymru hefyd yn gyfrifol am ddarparu gwasanaethau Cymraeg i randdeiliaid 
Cymraeg eu hiaith yng Nghymru. 


Y camau a gymerwyd 


Drwy gydol y flwyddyn, rydym wedi parhau i ddarparu gwasanaethau yn 
Gymraeg i randdeiliaid Cymraeg eu hiaith. Er gwaethaf y galw am 
wasanaethau a grybwyllwyd uchod, rydym yn falch o nodi ein bod wedi 
parhau i gael llif o adborth cadarnhaol o ran ein darpariaeth Gymraeg. Mae 
hyn yn adlewyrchu ymrwymiad parhaus yr ICO i ymwneud â'r rhanddeiliaid 
yn Gymraeg. 


Gwelir isod rai o'r camau allweddol a gymerwyd rhwng mis Ebrill 2019 a mis 
Mawrth 2020: 


e. Rhoddwyd detholwr iaith ar waith ar ein gwefan, sy'n caniatau i 
ymwelwyr ddewis y Gymraeg fel eu dewis iaith a llywio ein gwefan yn 
Gymraeg. Lle mae cynnwys Cymraeg ar gael, mae'n cael ei ddangos 


yn awtomatig. Cafodd lansiad swyddogol y swyddogaeth hon ei ohirio 
oherwydd COVID-19. 


e Am y tro cyntaf, cafodd rôl ei hysbysebu lle nodwyd sgiliau Cymraeg 
fel un o ofynion hanfodol y rôl. Buom yn llwyddiannus o ran recriwtio 
swyddog addas i'r swydd. 


e Dechreuwyd paratoi system ffonau gwbl ddwyieithog i ganiatau i'r sawl 
sy'n ffonio ddewis ei iaith. Gohiriwyd y gweithredu terfynol gan glefyd 
COVID-19, ac rydym yn disgwyl i'r system ddod yn fyw yn ystod y 
flwyddyn 2020-2021. 


e Parhaodd ein menter "Dydd Gwener Cymraeg", gan hybu defnyddio'r 
Gymraeg yn y gweithle. Mae'r defnydd cynyddol o'r Gymraeg mewn 
sgyrsiau bob dydd ymysg siaradwyr Cymraeg wedi bod yn amlwg o 
gofio bod 60% o'r staff yn medru Cymraeg. 


Ymholiadau 


Yn ystod y flwyddyn, cafodd yr ICO 179 o ymholiadau yn Gymraeg, sef 7% 
o'r holl ymholiadau a drafodwyd gan swyddfa'r ICO yng Nghymru. Mae'r 
ymholiadau hyn yn ymrannu'n 30 drwy'r ebost, dau drwy lythyr a 147 o 
ymholiadau ffôn. 


Gwaith achosion 


Cynhaliwyd 9 achos yn Gymraeg. 


Cwynion 


Cawsom ddwy gŵyn ynglŷn â'n darpariaeth gwasanaethau Cymraeg, ac 
ymdriniwyd â'r rhain yn unol â'n gweithdrefn cwyno am y Gymraeg. 


Codi ymwybyddiaeth 


Parhaodd swyddfa Cymru i godi ymwybyddiaeth o'r Gymraeg gyda 
chydweithwyr ar draws y sefydliad mewn cyfarfodydd, gan gynnwys 
cyfarfodydd ymsefydlu corfforaethol. O ganlyniad i hyn, mae swyddfa Cymru 
wedi cael cryn gyswllt rhagweithiol gan adrannau eraill o'r ICO ynglŷn â'r 
Gymraeg, ac mae'n braf nodi hynny. 


Hyfforddiant 


Mae'r ICO yn dal i annog ac i baratoi'r staff i allu ymdrin â rhanddeiliaid yn 
Gymraeg drwy gydol eu taith drwy'r gwasanaeth. Bob blwyddyn, mae pob 
aelod o'r staff yng Nghymru yn cael cyfle i ddatblygu eu sgiliau Cymraeg os 
ydyn nhw'n dymuno gwneud hynny, a hynny gyda chymorth gan yr ICO. 


Yn ystod cyfnod yr adroddiad hwn, rhoddwyd cymorth i ddau aelod o'r staff 
ynglŷn â'u hanghenion dysgu Cymraeg. 


Asesiad o sgiliau'r staff 


O'r pum aelod staff yn swyddfa Cymru, mae gan dri sgiliau Cymraeg llafar 
rhagorol. Anogir pob un ohonynt i ymateb i ymholiadau ysgrifenedig neu 
ymholiadau ebost yn Gymraeg lle maent yn teimlo'n ddigon hyderus i wneud 
hynny heb alw ar gyfieithydd proffesiynol. Y nod yn hyn o beth yw datblygu 
sgiliau ysgrifenedig mewnol. 


Recriwtio 


Yn ystod 2019, llwyddwyd i recriwtio i rôl Swyddog Cymorth gyda sgiliau 
Gymraeg wedi'u nodi fel un o'r meini prawf hanfodol. 


Cyfieithu 


Yn ystod cyfnod yr adroddiad hwn, cafodd £7280.74 ei wario ar gyfieithu 
dogfennau. Dyna gynnydd o £68.39 ar wariant y flwyddyn cynt. 


Cafodd cyfanswm o 68 o ddogfennau eu cyfieithu, rhai yn fewnol, gan 
gynnwys dogfennau gwaith achosion, hysbysiadau i'r wasg, llythyrau at 
siaradwyr Cymraeg a thestun ar gyfer tudalennau gwe sy'n dod o fewn 
cwmpas ein prosiect gwefan Gymraeg. 


Camau sydd ar y gweill 


Ar gyfer y cyfnod Ebrill 2020 i Fawrth 2021, bydd yr ICO yn parhau i 
ddatblygu ei gwasanaethau Cymraeg. Rydym yn bwriadu cynyddu faint o 
gynnwys Cymraeg sydd ar gael ar ein gwefan, a rhoi opsiwn dewis iaith ar 
waith i'r rhai sy'n ffonio. Er hynny, mae'r cynnydd yn y meysydd hyn yn 
debygol o fod yn ddibynnol ar yr adnoddau a fydd ar gael yng ngoleuni'r 
gwaith sylweddol sy'n cael ei gynhyrchu gan glefyd COVID-19. 


